Dγa tekkes-iyi acemma tugda.Timṭelṭ-nni teččur d isennanen.Dγa ddmeγ taqabact-iw, sburreγ abernus-iw.Ma yella d taqabact ṭṭfeγ-tt deg ufus-is.Ur ḥusseγ i usemmiḍ,ur d-mmektiγ tawaγit-nni n baba.D tugda kan i yi-izedγa. Mi sliγ i yeqjan ssglafen,ttwanseγ acemma s yis-sen. Ddeqs i qqimeγ, s umek i yi-yewwi yiḍes, γas ffuččkeγ seg ɛeyyu.azekka-nni kkreγ-d zik zik. D asemmiḍ i yi-d-ssedkulen. Ldiγ-d allen-iw, ufiγ-d imaniw ger izekwan. Refdeγ i ẓẓerb, kecmeγ γer tlemmast n taddart. Rujaγ dinna, a d-ffγen medden.Dyiwen wemγar i d-yeffγen d amezwaru.Yufa-yi-d qqummceγ deg yiwet n tqernit.Amγar: azul fell-ak a mmi, anwa-k?